*Tämä artikkeli käsittelee vuonna 1993 syntynyttä jääkiekkoilijaa. Muista samannimisistä henkilöistä katso täsmennyssivu.*

**Aleksi Mäkelä** (s. 3. toukokuuta 1993 Kiiminki) on suomalainen jääkiekkopuolustaja, joka pelaa monikansallisen Alps Hockey Leaguen italialaisjoukkue SV Ritten/Renonissa. Hän laukoo oikealta. Mäkelä sai nimiinsä Oulun Kärppien Suomenmestaruuden ratkaisseen maalin keväällä 2018.

Ura
---

Mäkelä on Kiimingin Kiekko-Poikien kasvatti. Hän toimi kaudella 2009–2010 seuran B2-nuorten ja kaudella 2010–2011 B-nuorten kapteenina. Kaudeksi 2011–2012 Mäkelä siirtyi Oulun Kärppien A-nuoriin. Hän debytoi samalla kaudella myös miesten peleissä pelattuaan yhden Mestis-ottelun lainalla Kiekko-Laserissa tehden siinä heti maalin sekä yhden ottelun Suomi-sarjajoukkue Haukiputaan Ahmoissa. Kaudella 2013–2014 Mäkelä nousi Kärppien A-nuorten kapteeniksi. Hän johdatti joukkueen kauden päätteeksi A-nuorten SM-hopeaan. Mäkelä pelasi samalla kaudella myös seuran SM-liigajoukkueen mukana kolme European Trophy -ottelua.

Kesällä 2014 Mäkelä harjoitteli Kärppien SM-liigajoukkueen mukana, jonka jälkeen hän siirtyi kaudeksi 2014–2015 vuoden mittaisella sopimuksella Mestis-joukkue Kajaanin Hokkiin. Hänen tulokaskautensa toi siellä 47 runkosarjaottelussa tehot 1+10=11 sekä yhdeksässä playoff-ottelussa kaksi syöttöpistettä. Mäkelä voitti kauden päätteeksi Mestis-pronssia.

Marraskuussa 2015 Hokki lainasi Mäkelän aluksi viikon mittaisella sopimuksella Kärppiin. Hän teki liigadebyyttinsä 19. marraskuuta 2015 vieraissa Rauman Lukkoa vastaan. Mäkelä merkittiin Kärppien seitsemänneksi puolustajaksi, mutta hän ei kuitenkaan saanut ottelussa peliaikaa. Seuraavassa ottelussa 20. marraskuuta 2015 vieraissa Porin Ässiä vastaan hän sai ensimmäiset jääaikansa SM-liigassa. Mäkelä merkittiin jälleen Kärppien seitsemänneksi puolustajaksi. Hän sai peliaikaa 7.35 minuuttia. Mäkelä pelasi Kärpissä kauden aikana 18 runkosarja- ja kolme Mestarien liigan ottelua tehden kolme syöttöpistettä. Hän voitti CHL-hopeaa. Mäkelä palasi siirtotakarajalla loppukaudeksi Hokin vahvuuteen. Hän voitti kauden päätteeksi Mestis-hopeaa.

Kaudeksi 2016–2017 Mäkelä teki 1+1-vuotisen sopimuksen Kärppien kanssa. Hänen varsinainen tulokaskautensa SM-liigassa toi 55 runkosarja- ja kahdessa playoff-ottelussa tehot 2+4=6. CHL:ssä Mäkelä teki viidessä ottelussa yhden syöttöpisteen. Hän teki SM-liigauransa avausmaalin 6. lokakuuta 2016 Kalevan Palloa vastaan. Pekka Piirala valitsi Mäkelän ottelun Alumnien tähtien kolmostähdeksi. Huhtikuussa 2017 Kärpät käytti hänen sopimuksessaan olleen option ja teki vuoden mittaisen jatkosopimuksen Mäkelän kanssa. Marraskuussa hänen sopimustaan jatkettiin kahdella vuodella kevääseen 2020 saakka.

Mäkelä vuorotteli kauden 2017–2018 lähinnä kaikkien puolustajien ollessa terveinä Kärppien seitsemäntenä puolustajana Taneli Ronkaisen kanssa. Helmikuussa 2018 hän joutui sivuun leikkaushoitoa vaatineen polven ristisidevamman vuoksi ja Mäkelän kauden oletettiin päättyneen tähän. Hän kuitenkin kuntoutui vammastaan ja palasi Kärppien vahvuuteen finaalisarjassa Tapparaa vastaan. Mäkelä palasi joukkueen kokoonpanoon viidenteen finaaliotteluun Jani Hakanpään loukkaannuttua. Kuudennessa finaaliottelussa 26. huhtikuuta 2018 hän teki liigauransa ensimmäisen playoff-maalinsa, joka ratkaisi Kärpille lopulta 0–1-voiton ja Suomenmestaruuden. Jukka Piirinen ja Kari Heikkinen valitsivat Mäkelän ottelun Alumnien tähtien ykköstähdeksi. Kaudella 2018–2019 hän teki SM-liigan yhden kauden piste-ennätyksensä tehoilla 4+6=10. Mäkelän rooli jäi kuitenkin varsin pieneksi ja hän pelasi kokoonpanoon mahtuessaan useimmiten seitsemäntenä puolustajana. Mäkelä voitti kauden päätteeksi SM-hopeaa.

Myös kaudella 2019–2020 Mäkelä jäi varsin pieneen rooliin, ja hän pelasi runkosarjassa 27 ottelua. Mäkelä kärsi myös loukkaantumisista. Hän joutui noin kuukaudeksi sivuun jo lokakuussa, mutta kuntouduttaan marraskuussa Mäkelä joutui vain runsas viikko myöhemmin uudelleen sivuun noin kuukaudeksi, kun Lukon Robin Pressin laukaus osui häntä suoraan kasvoihin. Mäkelän vamma vaati leikkaushoitoa.

Kaudeksi 2020–2021 Mäkelä siirtyi kaksivuotisella sopimuksella Vaasan Sportiin. Alkukaudella 2021–2022 hän kärsi loukkaantumisista ja Mäkelän koko kausi osoittautui varsin haastavaksi. Lokakuussa 2021 Sport lainasi hänet kolmen ottelun ajaksi Mestis-joukkue Heinolan Peliittoihin.

Mäkelä siirtyi kaudeksi 2022–2023 vuoden mittaisella sopimuksella monikansallisen Alps Hockey Leaguen italialaisjoukkue SV Ritten/Renoniin. Joukkuetta valmentaa suomalainen Santeri Heiskanen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Kärpät | A-SM | 20 | 1 | 0 | 1 | 4 | 3 | 0 | 0 | 0 | 0 |
|  | Kiekko-Laser | Mestis | 1 | 1 | 0 | 1 | 0 | – | – | – | – | – |
|  | Ahmat | Suomi-sarja | 1 | 0 | 0 | 0 | 0 | – | – | – | – | – |
| 2012–2013 | Kärpät | A-SM | 44 | 4 | 13 | 17 | 32 | 5 | 0 | 2 | 2 | 4 |
| 2013–2014 | Kärpät | A-SM | 37 | 3 | 17 | 20 | 28 | 12 | 0 | 2 | 2 | 4 |
| 2014–2015 | Hokki | Mestis | 47 | 1 | 10 | 11 | 14 | 9 | 0 | 2 | 2 | 4 |
| 2015–2016 | Hokki | Mestis | 34 | 3 | 7 | 10 | 32 | 16 | 3 | 1 | 4 | 8 |
|  | Kärpät | SM-liiga | 18 | 0 | 3 | 3 | 0 | – | – | – | – | – |
| 2016–2017 | Kärpät | SM-liiga | 55 | 2 | 4 | 6 | 20 | 2 | 0 | 0 | 0 | 0 |
| 2017–2018 | Kärpät | SM-liiga | 39 | 3 | 3 | 6 | 2 | 2 | 1 | 0 | 1 | 0 | Kanada-malja |
| 2018–2019 | Kärpät | SM-liiga | 50 | 4 | 6 | 10 | 10 | 5 | 0 | 0 | 0 | 0 |
| 2019–2020 | Kärpät | SM-liiga | 27 | 0 | 6 | 6 | 4 | – | – | – | – | – |
| 2020–2021 | Sport | SM-liiga | 36 | 1 | 1 | 2 | 16 | 2 | 0 | 0 | 0 | 0 |
| 2021–2022 | Sport | SM-liiga | 28 | 1 | 1 | 2 | 16 | – | – | – | – | – |
|  | Peliitat | Mestis | 3 | 0 | 1 | 1 | 0 | – | – | – | – | – |
| 7 kautta | yhteensä | SM-liiga | 253 | 11 | 24 | 35 | 68 | 11 | 1 | 0 | 1 | 0 |
| 3 kautta | yhteensä | Mestis | 84 | 4 | 18 | 22 | 46 | 25 | 3 | 3 | 6 | 12 |

Lähteet
-------

* Aleksi Mäkelä The Internet Hockey Databasessa (englanniksi)
* Aleksi Mäkelä Eurohockey-sivustolla (englanniksi)
* Aleksi Mäkelä *Elite Prospects*. Everysport Media Group AB.  (englanniksi)

### Viitteet

1. ↑  Turunen, Martti: Vemmelsääri maalinvartijana.  *Forum24 Oy*, 28.9.2017, 2017. vsk. OULU:
2. 1 2  Varapakki Aleksi Mäkelästä tuli Kärppien jokeri ja mestaruusmaalin isä *yle.fi*.  26.4.2018. Yleisradio Oy. Viitattu 15.4.2022.
3. 1 2 3 4 5 6  Aleksi Mäkelä *Elite Prospects*. Everysport Media Group AB.  (englanniksi)
4. ↑  Hokki täydensi rivejään neljällä uudella pelaajalla *Jatkoaika.com*.  24.5.2014. Jatkoaika r.y. Viitattu 26.11.2015.
5. ↑  Kokoonpanot *liiga.fi*.  19.11.2015. Jääkiekon SM-liiga Oy. Viitattu 11.7.2020.
6. ↑  Ottelutilastot *liiga.fi*.  19.11.2015. Jääkiekon SM-liiga Oy. Viitattu 26.11.2015.
7. ↑  Kokoonpanot *liiga.fi*.  20.11.2015. Jääkiekon SM-liiga Oy. Viitattu 11.7.2020.
8. ↑  Ottelutilastot *liiga.fi*.  20.11.2015. Jääkiekon SM-liiga Oy. Viitattu 26.11.2015.
9. ↑  Hokki ja Hermes vaihtokaupoilla – Rajala palaa Kajaaniin *Jatkoaika.com*.  15.2.2016. Jatkoaika r.y. Viitattu 19.4.2016.
10. ↑  Vanhoja tuttuja ja uutta verta Ouluun - Heshka ja Rynnäs Kärppien haaviin *Jatkoaika.com*.  31.7.2014. Jatkoaika r.y. Viitattu 25.4.2016.
11. ↑  Otteluseuranta *liiga.fi*.  6.10.2016. Jääkiekon SM-liiga Oy. Viitattu 6.10.2016.
12. ↑  Kärppien kauden 2017–2018 joukkue rakentuu suurin harppauksin *Jatkoaika.com*.  18.4.2017. Jatkoaika r.y. Viitattu 19.4.2017.
13. ↑  Kauppinen, Juuso: ​Kärpille kolme jatkosopimusta – Sailio, Anttila ja Mäkelä jatkavat *liiga.fi*.  5.11.2017. Jääkiekon SM-liiga Oy. Viitattu 5.11.2017.
14. ↑  Onnela, Janne: ​Kärppien Aleksi Mäkelän kausi ohi – Manner ei näe tarvetta sent­te­ri­vah­vis­tuk­sel­le *kaleva.fi*.  26.2.2018. Kaleva365 Oy. Viitattu 30.4.2018.
15. ↑  Onnela, Janne: Kauden piti olla jo ohi, mutta nyt Aleksi Mäkelä on pelikunnossa ja valmis hyppäämään kaukaloon – "Olisi hienoa päästä vielä mukaan" *kaleva.fi*.  23.4.2018. Kaleva365 Oy. Viitattu 30.4.2018.
16. ↑  Otteluseuranta *liiga.fi*.  26.4.2018. Jääkiekon SM-liiga Oy. Viitattu 30.4.2018.
17. ↑  Onnela, Janne: Pienen roolin pelaajan iso uhraus *kaleva.fi*.  25.11.2019. Kaleva365 Oy. Viitattu 19.3.2020.
18. ↑  Siira, Kimmo: Kiekko yli sadan kilometrin tun­ti­vauh­dil­la kasvoihin *kaleva.fi*.  27.12.2019. Kaleva365 Oy. Viitattu 19.3.2020.
19. ↑  Mänty-Sorvari, Laurell: Vaasan Sportilta sopimusuutisia − kohun keskellä viime kauden viettänyt Jonne Virtanen palaa Liigaan *Jatkoaika.com*.  24.3.2020. Jatkoaika r.y. Viitattu 24.3.2020.
20. ↑  Tarkkanen, Joni: Sportin pelaaja-arviot 2021−2022: Johansson ja Heshka kannattelivat puolustusosastoa, mutta hyökkääjien osalta tehot jäivät piippuun *Jatkoaika.com*.  2.4.2022. Jatkoaika r.y. Viitattu 15.4.2022.
21. ↑  Pelaajatiedote: Puolustaja Aleksi Mäkelä viikoksi Heinolaan *vaasansport.fi*.  11.10.2021. Hockey-Team Vaasan Sport Oy. Viitattu 15.4.2022.
22. ↑  Alatalo, Joni: Kärpissä Suomen mestaruuden voittanut pakki jättää Liigan – siirtyy ulkomaille ensimmäistä kertaa urallaan *suomikiekko.com*.  19.7.2022. Nordic Sport Media. Viitattu 19.7.2022.
23. ↑  Kiekko-Laserin Mestis-kauden tilastot hylätty joukkueen konkurssin vuoksi.